钦定古今图书集成/明伦汇编/氏族典/第352卷 > 《廖用贤尚友录》 > 侯览〈兄参〉
## 钦定古今图书集成/明伦汇编/氏族典/第352卷 > 《廖用贤尚友录》 > 侯览〈兄参〉

按《后汉书侯览传》：“览，山阳防东人。桓帝初，为中常侍，
以佞猾进，倚埶贪放，受纳货遗。延熹中，连岁征伐，府
帑空虚，览上缣五千匹，赐爵关内侯。又托以与议诛
梁冀功，进封高乡侯。览兄参为益州刺史，民有丰富
者，辄诬以大逆，皆诛灭之，没财物，前后累亿计。太尉
杨秉奏参槛车征于道，自杀。京兆尹袁逢于旅舍阅”
参车三百馀两，皆金银锦帛珍玩，不可胜数。览坐免，
旋复复官。建宁二年，丧母还家，大起茔冢。督邮张俭
因举览贪侈奢纵，览遂诬俭为钩党，及故长乐少府
李膺、太仆杜密等皆夷灭之。遂代曹节领长乐太仆。
熹平元年，有司举奏“览专权骄奢”，策收印绶，自杀。